
 讗讞讚 讻讚讘专讬 讘''砖 讜讗讞讚 讻讚讘专讬 讘''讛 专' 讬讜住讬 讘专 讬讛讜讚讛 讗讜诪专 诇讗 诪谞讛讙 讘''砖 讜讘''讛 谞讛讙 讘讛 讗诇讗 诪谞讛讙 专讘谉 讙诪诇讬讗诇 讜专' 讗诇讬注讝专 谞讛讙 讘讛 讚转谞谉 讗转专讜讙 砖讜讛 诇讗讬诇谉 讘讙' 讚专讻讬诐 讜诇讬专拽 讘讚专讱 讗讞讚 砖讜讛 诇讗讬诇谉 讘讙' 讚专讻讬诐 诇注专诇讛 讜诇专讘注讬 讜诇砖讘讬注讬转 讜诇讬专拽 讘讚专讱 讗讞讚 砖讘砖注转 诇拽讬讟转讜 注讬砖讜专讜 讚讘专讬 专''讙 专' 讗诇讬注讝专 讗讜诪专 讗转专讜讙 砖讜讛 诇讗讬诇谉 诇讻诇 讚讘专 讜诪讬 注讘讚讬谞谉 讻转专讬 讞讜诪专讬 讜讛转谞讬讗 诇注讜诇诐 讛诇讻讛 讻讚讘专讬 讘''讛 讜讛专讜爪讛 诇注砖讜转 讻讚讘专讬 讘''砖 注讜砖讛 讻讚讘专讬 讘''讛 注讜砖讛 诪拽讜诇讬 讘''砖 讜诪拽讜诇讬 讘''讛 专砖注 诪讞讜诪专讬 讘''砖 讜诪讞讜诪专讬 讘''讛 注诇讬讜 讛讻转讜讘 讗讜诪专 {拽讛诇转 讘-讬讚} 讜讛讻住讬诇 讘讞砖讱 讛讜诇讱 讗诇讗 讗讬 讻讘''砖 讘拽讜诇讬讛讜谉 讜讘讞讜诪专讬讛讜谉 讗讬 讻讘''讛 讘拽讜诇讬讛讜谉 讜讘讞讜诪专讬讛讜谉 专''注 讙诪专讬讛 讗住转驻拽 诇讬讛 讜诇讗 讬讚注 讗讬 讘''讛 讘讗讞讚 讘砖讘讟 (讗讜诪专) 讗讬 讘讟''讜 讘砖讘讟 (讗讜诪专) 专' 讬讜住讬 讘专 讬讛讜讚讛 讗讜诪专 诇讗 诪谞讛讙 讘''砖 讜讘''讛 谞讛讙 讘讛 讗诇讗 诪谞讛讙 专''讙 讜专讘讬 讗诇讬注讝专 谞讛讙 讘讛 讘讗讞讚 讘砖讘讟 讻讘讬转 砖诪讗讬 谞讛讙 讘讛 讗''专 讞谞讬谞讗 讜讗讬转讬诪讗 专' 讞谞谞讬讗 讛讻讗 讘讗转专讜讙 砖讞谞讟讜 驻讬专讜转讬讜 拽讜讚诐 讟''讜 讚讗讬讚讱 砖讘讟 注住拽讬谞谉 讜讘讚讬谉 讛讜讗 讗驻讬诇讜 拽讜讚诐 诇讻谉 讜诪注砖讛 砖讛讬讛 讻讱 讛讬讛 专讘讬谞讗 讗诪专 讻专讜讱 讜转谞讬 诇讗 讗讞讚 讘砖讘讟 讛讬讛 讗诇讗 讟''讜 讘砖讘讟 讛讬讛 讜诇讗 诪谞讛讙 讘讬转 砖诪讗讬 讜讘讬转 讛诇诇 谞讛讙 讘讛 讗诇讗 诪谞讛讙 专讘谉 讙诪诇讬讗诇 讜专' 讗诇讬注讝专 谞讛讙 讘讛 讗诪专 专讘讛 讘专 专讘 讛讜谞讗 讛砖转讗 讚讗诪专 专讘谉 讙诪诇讬讗诇 讗转专讜讙 讗讞专 诇拽讬讟转讜 注讬砖讜专讜 讻讬专拽 专讗砖 讛砖谞讛 砖诇讜 转砖专讬 诪讬转讬讘讬 专' 砖诪注讜谉 讘谉 讗诇注讝专 讗讜诪专 诇讬拽讟 讗转专讜讙 注专讘 讟''讜 讘砖讘讟 注讚 砖诇讗 转讘讜讗 讛砖诪砖 讜讞讝专 讜诇讬拽讟 诪砖转讘讜讗 讛砖诪砖 讗讬谉 转讜专诪讬谉 讜诪注砖专讬谉 诪讝讛 注诇 讝讛 诇驻讬 砖讗讬谉 转讜专诪讬谉 讜诪注砖专讬谉 诇讗 诪谉 讛讞讚砖 注诇 讛讬砖谉 讜诇讗 诪谉 讛讬砖谉 注诇 讛讞讚砖 讛讬转讛 砖诇讬砖讬转 谞讻谞住转 诇专讘讬注讬转 砖诇讬砖讬转 诪注砖专 专讗砖讜谉 讜诪注砖专 注谞讬 专讘讬注讬转 诪注砖专 专讗砖讜谉 讜诪注砖专 砖谞讬 

专砖"讬



 讗讞讚 讻讚讘专讬 讘''砖. 砖讗诪专讜 谞转讞讚砖讛 砖谞讛 讜讻讘专 谞讻谞住转 砖诇讬砖讬转 诪砖讞砖讬讻讛: 讜讗讞讚 讻讚讘专讬 讘''讛. 讛讗讜诪专讬谉 诇讗 谞转讞讚砖讛 砖谞讛 注讚 讞诪砖讛 注砖专 讘讜: 诇讗 诪谞讛讙 讘''砖 讻讜'. 砖谞讬 注讬砖讜专讬谉 砖谞讛讙 讘讛 诇讗讜 诪砖讜诐 住驻拽 讻讘''砖 住驻拽 讻讘''讛 讗诇讗 诪砖讜诐 住驻拽 讛诇讻讛 讻专讘谉 讙诪诇讬讗诇 讚讗诪专 讗转专讜讙 讗讞专 诇拽讬讟讛 讻讬专拽 诪砖讜诐 讚讚专讻讜 诇讬讙讚诇 注诇 讻诇 诪讬诐 讜讛专讬 谞诇拽讟 讘砖诇讬砖讬转 讗讜 砖诪讗 讻专''讗 讚讗诪专 讗讞专讬 讞谞讟讛 讛诇讻讜 讘讜 讻砖讗专 讗讬诇谞讜转 讜讛专讬 讞谞讟 讘砖谞讬讛 讜诇拽诪讬讛 驻专讬讱 讗''讻 驻砖讬讟讗 诇讬讛 讚讻讘专 谞讻谞住讛 砖诇讬砖讬转 讻讘''砖: 砖讜讛 诇讗讬诇谉. 诇讬诇讱 讗讞专 讞谞讟讛 诇注谞讬谉 注专诇讛 讜专讘注讬 讜砖讘讬注讬转: 砖讘砖注转 诇拽讬讟转讜 注讬砖讜专讜. 砖讗诐 讞谞讟讛 讘砖谞讬讛 讜谞诇拽讟转 讘砖诇讬砖讬转 诪转注砖专 讻讚转 砖谞讛 砖诇讬砖讬转 讻讬专拽 诇驻讬 砖讗祝 讛讜讗 讚专讻讜 诇讬讙讚诇 注诇 讻诇 诪讬诐 讛讻讬 诪驻专砖 诇讛 讘砖诪注转讗 拽诪讬讬转讗 讚拽讚讜砖讬谉: 讜讛专讜爪讛 诇注砖讜转 讜讻讜'. 讘注诇诪讗 (注讬专讜讘讬谉 讜:) 驻专讻讬谞谉 住讬驻讗 讗专讬砖讗 讜诪砖谞讬谞谉 讻讗谉 拽讜讚诐 讘转 拽讜诇 讻讗谉 诇讗讞专 讘转 拽讜诇: 诪拽讜诇讬 讘''砖 讻讜'. 讘注讬专讜讘讬谉 诪驻专砖 诇讛 讘诪讞诇讜拽转 讗讞转 砖讬砖 诪拽讜诐 砖谞讜讟讬谉 讘讛 讚讘专讬 讘讬转 砖诪讗讬 诇讛拽诇 讜讬砖 诪拽讜诐 砖谞讜讟讬谉 讘讛 讚讘专讬 讘讬转 讛诇诇 诇讛拽诇 讻讙讜谉 讻诪讛 讞住专讜谉 讘砖讚专讛 砖诇讗 转讟诪讗 讘讗讛诇 讘''砖 讗讜诪专讬诐 讘' 讞讜诇讬讜转 讜讘''讛 讗讜诪专讬诐 讞讜诇讬讛 讗讞转 讜讻谉 诇讟专驻讛 谞诪爪讗讜 讚讘专讬 讘''砖 诪拽讬诇讬谉 讘讟专讬驻讛 讜讗讜诪专 注讚 砖转讞住专 砖转讬 讞讜诇讬讜转 讜讘''讛 诪讞诪讬专讬谉 讘讛 讜诪拽讬诇讬谉 诇注谞讬谉 讟讜诪讗讛 诇讜诪专 砖讻讬讜谉 砖讞住专讛 讞讜诇讬讗 讗讞转 讗讬谞讛 诪讟诪讗讛 讜讛讗讜讞讝 讘讝讜 拽讜诇讬 讘''砖 讜拽讜诇讬 讘''讛 专砖注 砖讛专讬 讚讘专讬讜 住讜转专讬谉 讝讛 讗转 讝讛 讻讚讬 诇讛拽诇 讜讛讗讜讞讝 讘讞讜诪专讬 砖谞讬讛诐 讻住讬诇 讘讞砖讱 讛讜诇讱 讛讜讗 砖讗讬谞讜 讬讜讚注 诇讛讘讞讬谉 注诇 诪讬 诇住诪讜讱 讗讘诇 讘讘' 诪讞诇讜拽讜转 砖讛拽讬诇讜 讗诇讜 讘讝讜 讜讗诇讜 讘讝讜 讗讬谉 讻讗谉 诇讗 诪砖讜诐 专砖注 讜诇讗 诪砖讜诐 住讻诇讜转 讚住讘讬专讗 诇讬讛 讘讛讗 讻讘''砖 讜讘讛讗 讻讘讬转 讛诇诇: 讗讬 讻讘讬转 砖诪讗讬 讘拽讜诇讬讛讜谉 讜讘讞讜诪专讬讛讜谉. 讗讬 诇注谞讬谉 讟讜诪讗讛 诇讗 讞砖讬讘 诇讛 讞住专讜谉 讘讞讜诇讬讗 讗讞转 诇注谞讬谉 讟专讬驻讛 谞诪讬 诇讗讜 讞住专讜谉 讛讜讗: 讜讗讬 讻讘''讛. 讚讗诪专讜 讞住专讜谉 讛讜讗 诇讬讞砖讘讛 讞住专讜谉 讛讻讗 讜讛讻讗 讜讛讱 讚专''注 谞诪讬 住转专谉 讗讛讚讚讬 讚拽讗 讞砖讬讘 诇讬讛 砖谞讬讛 讜拽讗 讞砖讬讘 诇讬讛 砖诇讬砖讬转: 讙诪专讗 讗住转驻拽 诇讬讛 讜讻讜'. 讻讘''讛 讘注讗 诇诪注讘讚: 讻讘''砖 谞讛讙 讘讛. 诇专' 讬讜住讬 讘专 讬讛讜讚讛 讚讗诪专 诪砖讜诐 讚谞讛讙 讘讛 诪谞讛讙 专讘谉 讙诪诇讬讗诇 注讬砖专讛 讘诪注砖专 注谞讬 讻讚讬谉 砖诇讬砖讬转 讗''讻 讻讘''砖 住''诇 讚谞转讞讚砖讛 砖谞讛 讛讬讜诐 讚讗讬 讻讘''讛 诇拽讬讟转讛 讜讞谞讟转讛 讘砖谞讛 讗讞转 讛讜讛: 讚讗讬讚讱 砖讘讟. 讚讗砖转拽讚 砖讛讗转专讜讙 讚专 讘讗讬诇谞讜 砖转讬诐 讜砖诇砖 砖谞讬诐 讜讘讟''讜 讘砖讘讟 讚讗砖转拽讚 谞讻谞住讛 砖谞讛 砖诇讬砖讬转 讜注讚讬讬谉 诇讗 讬爪讗转 砖诇讬砖讬转 谞诪爪讗转 砖讞谞讟讛 讘砖谞讬讛 讜谞诇拽讟讛 讘砖诇讬砖讬转: 讜讘讚讬谉 讛讜讗. 讚讗诐 诇拽讟讛 拽讜讚诐 诇讻谉 讗讜 讘讻住诇讬讜 讗讜 讘讟讘转 谞诪讬 讛讜讛 谞讜讛讙 讘讛 讘' 注讬砖讜专讬谉 诪砖讜诐 诪谞讛讙 专''讙 讜专''讗: 讗诇讗 诪注砖讛 砖讛讬讛. 讘讗' 讘砖讘讟 讛讬讛: 讻专讜讱 讜转谞讬. 讻驻讜诇 讗转 讚讘专讬 专' 讬讜住讬 讜砖谞讛 讘讛 砖转讬 诪讞诇讜拽讜转: 诇讗 讗讞讚 讘砖讘讟 讛讬讛. 砖讗讬谉 讘讛 讞讬讚讜砖 砖谞讛: 讗诇讗 讟''讜 讘砖讘讟 讛讬讛. 诇讚讘专讬 讛讻诇 谞转讞讚砖讛 砖谞讛: 专''讛 砖诇讜 转砖专讬. 讻讚讬谉 讬专拽 讜诇注谞讬谉 诪注砖专 拽讗诪专: 砖诇讬砖讬转 谞讻谞住转 诇专讘讬注讬转. 诇拽诪谉 驻专讬讱 诪''砖 讚诇讗 转谞讗 讜讗诐 讛讬转讛 砖谞讬讛 谞讻谞住转 诇砖诇讬砖讬转 讻讚转谞讬讗 诇注讬诇 (讚祝 讬讘:) 讙讘讬 诇讬拽讟 讬专拽: 

转讜住驻讜转



 诇专讘注讬. 讛讱 诪砖谞讛 讗转讬讗 讻诪讗谉 讚转谞讬 谞讟注 专讘注讬 讘专讬砖 讻''诪 . (讘专讻讜转 讚祝 诇讛.): 讜诇砖讘讬注讬转. 讬专拽 谞诪讬 讗讬转 讘讬讛 砖讘讬注讬转 讗诇讗 诪驻专砖 讘讬专讜砖诇诪讬 讚讘讬讻讜专讬诐 驻专拽 讘' 讻讙讜谉 讗转专讜讙 讘转 砖砖讬转 讛谞讻谞住转 诇砖讘讬注讬转 讛专讬 讛讬讗 诇讘注诇讬诐 讻讗讬诇谉 讘转专 讞谞讟讛 讜驻讟讜专 诪诪注砖专 讻讬专拽 讚讘转专 诇拽讬讟讛 讜讛讗 讚诇讗 转谞讗 砖讜讛 诇讗讬诇谉 诇注谞讬谉 讻诇讗讬诐 讚诇讗 讛讜讬 讻诇讗讬诐 讘讻专诐 诪砖讗''讻 讘讬专拽 讜诇注谞讬谉 专''讛 砖诇讜 砖讘讟 讻讗讬诇谉 讻讚讗诪专 讘砖诪注转讬谉 诇讗 转谞讬讗 讛讻讗 讗诇讗 诪讬讚讬 讚讘讛讗讬 讗讝诇讬 讘转专 讞谞讟讛 讜讘讛讗讬 讘转专 诇拽讬讟讛 讜讗''转 讗诪讗讬 诇讗 讗讝诇讬谞谉 讘讗转专讜讙 讘转专 诇拽讬讟讛 诇讻诇 讚讘专 讻讬讜谉 砖讙讚诇 注诇 讻诇 诪讬诐 讻讬专拽 诇诪讗讬 讚驻专讬砖讬转 诇注讬诇 讚讛讛讬讗 讚专砖讛 爪专讬讻讗 讘砖讘讬注讬转 讚讗讜专讬讬转讗 讜讬''诇 诪砖讜诐 讚讚专砖讬谞谉 诇注讬诇 (讚祝 讬.) 讙讘讬 注专诇讛 驻注诪讬诐 砖讘专讘讬注讬转 讜注讚讬讬谉 讗住讜专讬谉 诪砖讜诐 注专诇讛 讜讗''转 讚讛讻讗 诪砖诪注 讚讗讝诇讬谞谉 讘讬专拽 讘转专 诇拽讬讟讛 诇注谞讬谉 砖讘讬注讬转 讜讘诪住讻转 砖讘讬注讬转 (驻''讟 诪''讗) 转谞谉 讻诇 讛住驻讬讞讬谉 诪讜转专讬谉 讞讜抓 诪住驻讬讞讬 讻专讜讘 讜驻讬专砖 讛专''砖 砖诐 注''驻 讛讬专讜砖诇诪讬 讚讗讬讬专讬 讘住驻讬讞讬 砖砖讬转 讛谞讻谞住转 诇砖讘讬注讬转 讜诪转专抓 讘讛讻讬 讛讛讬讗 讚驻专拽 诪拽讜诐 砖谞讛讙讜 (驻住讞讬诐 讚祝 谞讗: 讜砖诐) 讚转谞讬讗 讗讬驻讻讗 讻讜诇诐 讗住讜专讬谉 讞讜抓 诪住驻讬讞讬 讻专讜讘 讜谞专讗讛 诇驻专砖 讚讛讗 讚讗诪专 讘讬专拽 讘转专 诇拽讬讟讛 讛讬讬谞讜 讻砖诇讗 谞讙诪专 讙讚讜诇诐 讘砖砖讬转 讗讘诇 谞讙诪专 讙讚讜诇诐 讘砖砖讬转 砖专讜 讘讬谉 诇专''注 讘讬谉 诇专' 讬讜住讬 讛讙诇讬诇讬 诪讬讚讬 讚讛讜讛 讗讘爪诇讬诐 讛住专讬住讬诐 讚诇注讬诇 砖诪谞注 诪讛诐 诪讬诐 砖诇砖讬诐 讬讜诐 诇驻谞讬 专''讛 讚讗驻讬' 诪讗谉 讚驻诇讬讙 讛转诐 讛讻讗 诪讜讚讛 讚诇专' 讬讜住讬 讛讙诇讬诇讬 讻讬讜谉 讚谞讙诪专 讙讚讜诇诐 谞诪爪讗讜 讙讚讬诇讬诐 注诇 诪讬 砖谞讛 砖注讘专讛 讜转讜 诇讗 讙讚诇讬 注诇 诪讬 砖谞讛 讛讘讗讛 讜诇专''注 谞诪讬 讻讬讜谉 讚转讜 诇讗 讙讚诇讬 注诇 讻诇 诪讬诐 讬讜爪讗讬谉 诪转讜专转 讬专拽讜转 讛讙讚讬诇讬诐 注诇 讻诇 诪讬诐 讻讚讗诪专讬' 讘讬专讜砖诇诪讬 讻讚诪驻专砖 诇注讬诇 讙讘讬 讘爪诇讬诐 讚谞注砖讜 讻砖讚讛 讛讘注诇 砖诪住转驻拽转 讘诪讬 讙砖诪讬诐 讜诪转注砖专讬诐 诇砖注讘专 讜讻谉 诇注讬诇 (讚祝 讬讙:) 讙讘讬 讗讜专讝 讜讚讜讞谉 讚讬讛讬讘 诇讛讜 砖诪讜讗诇 讚讬谉 讬专拽 讚讘转专 诇拽讬讟讛 讜拽讗诪专 讛讻诇 讛讜诇讱 讗讞专 讙诪专 驻专讬 讗诇诪讗 讙诪专 驻专讬 注讬拽专 讗诇讗 讚谞拽讟 讘讻诇 讚讜讻转讬 诇拽讬讟讛 诪砖讜诐 讚讚专讱 诇诇拽讟 讘转专 讙诪专 驻专讬 讜讛谞讛讜 讙诪专讬 驻专讬讬诐 讘讬讞讚 讗诇讗 砖讗讬谉 诪转讬讬讘砖讬谉 讘讬讞讚 讻讚讗诪专讬' 讚注砖讜讬讬谉 驻专讻讬谉 驻专讻讬谉 讜诪讬讛讜 拽砖讛 诪讗转专讜讙 讚讘住诪讜讱 讚讗诪专 讛讻讗 讘讗转专讜讙 砖讞谞讟讜 驻讬专讜转讬讜 拽讜讚诐 讟''讜 讚讗讬讚讱 砖讘讟 讜诪砖诪注 诪砖讜诐 讚诪住驻拽讗 诇讬讛 讗讬 讗讝诇讬谞谉 讘转专 讞谞讟讛 讘讗转专讜讙 讻专''讗 讗讜 讘转专 诇拽讬讟讛 讻专''讙 谞讛讙 讘讜 砖谞讬 注讬砖讜专讬谉 讗诇诪讗 讚讗讝诇讬' 讘转专 诇拽讬讟讛 讗祝 注诇 讙讘 讚谞讙诪专 讛驻专讬 (谞诪讬) 讚讛专讬 讞谞讟 讘砖讘讟 砖诇 砖谞讛 砖注讘专讛 讜诇讗 谞诇拽讟 注讚 砖讘讟 讗讞专 讜砖诪讗 讗转专讜讙 讞诇讜拽 诪砖讗专 驻讬专讜转 诇驻讬 砖讚专讻讜 诇注诪讜讚 讘讗讬诇谉 砖转讬诐 讜砖诇砖 砖谞讬诐 讜讻诇 讝诪谉 砖诪转拽讬讬诐 讘讗讬诇谉 讙讚诇 讘讻诇 砖谞讛 讜砖谞讛 讗讬 谞诪讬 讗祝 注诇 驻讬 砖讞谞讟 讘砖讘讟 讝诪谞讬谉 讚讗讬谉 谞讙诪专 讙讚讜诇讜 注讚 砖讘讟 讗讞专 讜谞讬讞讗 讛砖转讗 讚谞拽讟 专讘讬 讬讜讞谞谉 诇拽诪谉 (讚祝 讟讜:) 讙讘讬 讗转专讜讙 讗驻讬诇讜 讻讝讬转 讜谞注砖讬转 讻讻专 讻诇讜诪专 讚注诇 讬讚讬 诪讬 砖谞讛 讛讘讗讛 讙讚讬诇讛 讜诪讬讛讜 讻讝讬转 讜讚讗讬 诇讗讜 讚讜拽讗 讚讛讗 专' 讬讜讞谞谉 讘转专 讞谞讟讛 讗讝讬诇 讜砖诪讗 诇讗 讞砖讬讘 讞谞讟讛 讘讗转专讜讙 讘驻讞讜转 诪讻讝讬转: 讛讻住讬诇 讘讞砖讱 讛讜诇讱. 讗驻讬诇讜 讬讜讚注 讻诪讗谉 讛诇讻讛 讜诪讞诪讬专 注诇 注爪诪讜 讜诇讗 讘注讬 诇砖谞讜讬讬 讚专''注 诪住驻拽讗 诇讬讛 讛诇讻转讗 讻诪讗谉 讜注讘讚 诇讞讜诪专讗 讚诪住转诪讗 讬讜讚注 讛讬讛 讚讛诇讻讛 讻讘''讛: 

专讘讬谞讜 讞谞谞讗诇

驻讬' 诇注专诇讛 讜诇专讘注讬 讜诇砖讘讬注讬' 砖讜讛 讛讗转专讜讙 诇讗讬诇谉 讚讗讝讬诇 讘转专 讞谞讟讛. 讻诇 讛注谞讬谉 驻砖讜讟 讛讜讗 讜谞转讘专专 讘讚专讱 拽爪专讛 诪转诇诪讜讚 讗"讬 讚讙专住讬' [讛转诐] 诪注砖讛 讘专"注 砖诇讬拽讟 讗转专讜讙 讜谞转谉 注诇讬讜 讞讜诪专讬 讘"砖 讜讘"讛. 讜诇诪讛 诇讬 讗转专讜讙 讗驻讬诇讜 砖讗专 讻诇 讗讬诇谉 转谞讬 讞讜诪专讬 专"讙 讜讞讜诪专讬 专' 讗诇讬注讝专. 讜专"讙 讜专"讗 诇讗 注诇 讚讘"讛 讗讬谞讜谉 讛讬讜. 



讗"专 讬讜住讬 讘"专 讗讘讬谉 转讬驻转专 砖谞讞谞讟讜 驻讬专讜转讬讜 拽讜讚诐 讟"讜 讘砖讘讟 砖诇 砖谞讛 砖谞讬讛 讜谞讻谞住讛 砖诇讬砖讬转 注诇 讚注转讬讛 讚专"讙 诪注砖专 注谞讬 注诇 讚注转讬讛 讚专"讗 诪注砖专 砖谞讬. 诪讛 注砖讛 注讬砖专 讜拽专讗讜 诪注"砖 讜驻讚讗讜 讜谞转谞讜 诇注谞讬讬诐:






专砖讘"讗

讛讗  讚转谞谉 讗转专讜讙 砖讜讛 诇讗讬诇谉 讘砖诇砖讛 讚专讻讬诐 讜诇讬专拽 讘讚专讱 讗讞讚. 驻讬专讜砖讜: 砖讜讛 诇讗讬诇谉  讚讗讝诇讬谞谉 讘转专 讞谞讟讛 讻讗讬诇谉 讘砖诇砖讛 讚专讻讬诐 讻讚诪驻专砖 讜讗讝讬诇, 讜砖讜讛 讘讚专讱 讗讞讚 诇讬专拽 讚讗讝诇讬谞谉 讘讬讛  讘转专 诇拽讬讟讛 讻讬专拽, 讜讻谉 驻讬专砖 专砖"讬 讝"诇 讻讗谉. 讗讘诇 讘专讬砖  驻专拽 拽诪讗 讚拽讚讜砖讬谉 (讘, 讘) 驻讬专砖 砖讛讜讗 诪讜谞讛 讻诇 讛讚专讻讬诐 砖讛讜讗 讻讗讬诇谉 讜讛讚专讻讬诐 砖讛讜讗 讻讬专拽,  讜讗讬 讗驻砖专 讚讛讗 砖讜讛 诇讗讬诇谉 讘讻诪讛 讚专讻讬诐 讗讞专讬诐, 砖讛专讬 讗讬谞讜 讻诇讗讬诐 讘讻专诐 讻讗讬诇谉 讜讞讬讬讘 讘驻讗讛  讻讗讬诇谉. 讜诪讛 砖驻讬专砖 讻讗谉 讛讜讗 注讬拽专. 讜砖诐 讻转讘转讬 讬讜转专 讘讗专讜讻讛 讘住讬讬注转讗  讚砖诪讬讗.



讜驻讬专讜砖 砖讜讛 诇讗讬诇谉 诇注专诇讛 讜诇专讘注讬. 诇注谞讬谉 诪讛 砖砖谞讜 讘讘专讬讬转讗  讚诪讬讬转讬谞谉 诇注讬诇 (专讗砖 讛砖谞讛 讬, 讗), 讜驻讬专讜转 谞讟讬注讛 讝讜 讗住讜专讬谉 注讚 讟"讜 讘砖讘讟, 讜讛讜讬 讟注诪讗 讚诪讬诇转讗  讛讜讗讬诇 讜谞讻谞住 讘转讜讱 砖谞转讜 砖诇 讗讬诇谉 讜讻讚讗讬转讗 讘讬专讜砖诇诪讬 (专"讛 驻"讗, 讛"讘).



讜诇砖讘讬注讬转. 讻诇讜诪专, 讚讘转专 砖谞转 讞谞讟转讜 砖讚讬谞谉 诇讬讛, 讜讗讬 讗转专讜讙 讛谞讻谞住  诪砖砖讬转 诇砖讘讬注讬转 讛讜讗 讗讬谞讜 讞讬讬讘 讘讘讬注讜专 讜讗注"驻 砖谞诇拽讟 讘砖讘讬注讬转, 讜讗讬诇讜 讛讬讛 砖讜讛 诇讬专拽 讛讬讛  讞讬讬讘 讘讘注讜专 讻砖注转 诇拽讬讟转讜, 讜讗讬 讗转专讜讙 讛谞讻谞住 诪砖讘讬注讬转 诇砖诪讬谞讬转 讞讬讬讘 讘讘讬注讜专 讛讜讗讬诇 讜讞谞讟  讘砖讘讬注讬转. 讜讗诐 转讗诪专, 讛讻讗 诪砖诪注 讚讬专拽 讛谞讻谞住 诪砖讬砖讬转 诇砖讘讬注讬转 讗住讜专 讻砖注转 诇拽讬讟转讜, 讜讗谞谉  转谞谉 (砖讘讬注讬转 驻"讟, 诪"讗) 讻诇 讛住驻讬讞讬诐 诪讜转专讬诐 讞讜抓 诪住驻讬讞讬 讻专讜讘,  讜驻讬专讜砖讜 讛住驻讬讞讬诐 讛谞讻谞住讬诐 诪砖讬砖讬转 讜砖讘讬注讬转. 讬砖 诇讜诪专  讚讛转诐 讘砖谞讙诪专 诇讙诪专讬 讘砖讬砖讬转 砖讗注"驻 砖诇讗 谞诇拽讟讜 讗诇讗 讘砖讘讬注讬转 诪讜转专讬谉 讛讜讗讬诇 讜诇讗 讙讚诇讜  讘砖讘讬注讬转 讻诇诇, 讜讟注诪讗 诪砖讜诐 讚讘转专 讙诪专 驻专讬 讗讝诇讬谞谉, 讚讛讗  讚讗讝诇讬谞谉 讘讬专拽 讘转专 诇拽讬讟讛 注讬拽专 讟注诪讗 讛讜讗 诪砖讜诐 讚诪住转诪讗 讘砖注转 诇拽讬讟转讜 谞讙诪专 讛驻专讬. 讜讛讬讬谞讜  谞诪讬 讚砖诪讜讗诇 讚讗诪专 诇注讬诇 (专讗砖 讛砖谞讛 讬讙, 讘) 讙讘讬 驻讜诇 讛诪爪专讬, 讛讻诇 讛讜诇讱 讗讞专 讙诪专 讛驻专讬, 讜诇讜诪专  讚讗讝诇讬谞谉 讘讬讛 讘转专 诇拽讬讟讛 讻讬专拽讜转, 讗讘诇 讛讻讗 讘讬专拽 砖诇讗 谞讙诪专 拽讜讚诐 砖讘讬注讬转 诇讙诪专讬 讗诇讗 注讚讬讬谉  诪转讙讚诇 讜讛讜诇讱 诪砖谞讻谞住 讘砖讘讬注讬转, 讜讗驻讬诇讜 讻谉 讘讗转专讜讙 讚讻讜转讬讛 讛谞讻谞住 诪砖讬砖讬转 诇砖讘讬注讬转 驻讟讜专  诪谉 讛讘讬注讜专. 讗讘诇 讗转专讜讙 砖谞讙诪专 讘砖讜诇讜 诇讙诪专讬 讘砖讬砖讬转, 讗驻讬诇讜 诇讻砖转诪爪讗 诇讜诪专 砖讛讜讗 讻讬专拽  诇砖讘讬注讬转 讛讬讛 驻讟讜专 诪谉 讛讘讬注讜专, 讚讬专拽 讻讬 讛讗讬 讙讜谞讗 驻讟讜专 讻讚讗诪专谉. 讜讗诐 转讗诪专 讜讛讗 诪讜拽诪讬谞谉  讘住诪讜讱 讛讛讜讗 讚专' 注拽讬讘讗 讘讗转专讜讙 砖讞谞讟讜 驻讬专讜转讬讜 拽讜讚诐 讞诪砖讛 注砖专 讚讗讬讚讱 砖讘讟 讜讗驻讬诇讜 讛讻讬  谞讛讙 讘讜 砖谞讬 注砖讜专讬谉 诪砖讜诐 住驻讬拽讜 讚专"讙, 讚讗诇诪讗 讚讗注"驻 砖谞讙诪专 讘讬砖讜诇讜 讘砖谞讛 砖谞讬讬讛 讗驻讬诇讜  讛讻讬 讻讬讜谉 砖讛讜讗 谞诇拽讟 讘砖谞讛 砖诇讬砖讬转 讗讬诇讜 讗讝诇讬谞谉 讘讬讛 讘转专 诇拽讬讟讛 讻专"讙 讛讬讛 诪转注砖专 诪注砖专  注谞讬. 讜讬砖 诇讜诪专 讚讗转专讜讙 讻诇 讝诪谉 砖讛讜讗 讚专 讘讗讬诇谞讜 讛讜讗 诪转讙讚诇 讜讛讜诇讱, 讜讛专讬 讛讜讗 讻讬专拽 砖诇讗  谞讙诪专 讘讬砖讜诇讜 诇讙诪专讬. 讜讗讬 谞诪讬 讬砖 诇讜诪专, 讚诇驻注诪讬诐 讗转专讜讙 砖讞谞讟 讘砖讘讟 讚讗砖转拽讚 讗讬谞讜 谞讙诪专  讘砖讘讟 讚讛砖转讗.





专讬讟讘"讗

专壮 讬讜住讬 讘专 讬讛讜讚讛 讜讻讜'. 驻讬壮 讚诪住驻拽讗 诇讬讛 讗讬 讗讝诇讬谞谉 讘转专 讞谞讟讛 讗讜 讘转专 诇拽讬讟讛 讜诇拽诪谉 驻专讻讬谞谉 讜讻讬 讗讝诇讬谞谉 讘转专 诇拽讬讟讛 诪讗讬 讛讗讬 讚讛讗 诇讘状讛 诇讗 谞讻谞住讛 砖诇讬砖讬转 注讚 讟状讜 讘砖讘讟 (诇诪状讚) [讗诇讗] 讻讘状砖 讜讛讗 专状注 诪转诇诪讬讚讬 讘状讛 讛讜讗 讜注讜讚 讘状砖 讘诪拽讜诐 讘状讛 讗讬谞讛 诪砖谞讛 讜诪驻专砖 诇讛 转诇诪讜讚讗 砖驻讬专:



讚转谞谉 讗转专讜讙 砖讜讛 诇讗讬诇谉 讜讻讜'. 驻讬壮 [专砖状讬] 砖讛讜诇讻讬谉 讘讚讘专讬诐 讗诇讜 讗讞专 讞谞讟讛 讻讗讬诇谉 讜讗讬谉 驻讬壮 讝讛 诪讚讜拽讚拽 讚诪砖诪注 讚讗诇讜 讛讬壮 讚讬谞讜 讻讬专拽 诇讗 讛讬讜 讛讜诇讻讬谉 讘讜 讗讞专 讞谞讟讛 讜讛谞讬讞讗 诇注谞讬谉 砖讘讬注讬转 讚砖讬讬讻讗 讘讬专拽 讗诇讗 诇注谞讬谉 注专诇讛 讜专讘注讬 [讜讗讬谞谉] 谞讜讛讙讬谉 讗诇讗 讘讗讬诇谉 诇讻谉 讬砖 诇驻专砖 砖讜讛 诇讗讬诇谉 诇注专诇讛 讜诇专讘注讬 砖谞讜讛讙讬谉 讘讜 讻讗讬诇谉 讜诪讬谞讛 谞诪讬 砖讛讜诇讻讬谉 讘讜 讗讞专 讞谞讟讛 讻诪讜转讜 讜砖讜讛 诇讗讬诇谉 诇砖讘讬注讬转 砖讛讜诇讻讬谉 讘讜 讗讞专 讞谞讟讛 讻讗讬诇谉 讜诇讗 讗讞专 诇拽讬讟讛 讻讬专拽 讚讘讛讗 诇讬讻讗 诇驻专讜砖讬 砖谞讜讛讙转 讘讜 砖讘讬注讬转 讘讗讬诇谉 讻讚驻专讬砖讬转 讘注专诇讛 讜专讘注讬 讚讛讗 砖讘讬注讬转 讘讻诇 讚讘专 讛讜讗 谞讜讛讙 讗诇讗 讜讚讗讬 诇注谞讬谉 讞谞讟讛 讛讜讗 讘讬谉 诇讗转专讜讙 讘转 砖砖讬转 讛谞讻谞住转 诇砖讘讬注讬转 砖讛讬讗 诪讜转专转 讜讘讬谉 诇讗转专讜讙 讘转 砖讘讬注讬转 讛谞讻谞住转 诇砖诪讬谞讬转 砖讛讬讗 讗住讜专讛 讚讗诇讜 讛讜讛 讚讬谞讬讛 讻讬专拽 诇诪讬讝诇 讘转专 诇拽讬讟讛 讛讬壮 讛讚讬谉 讘讛讬驻讱. 讜讗状转 讜讻讬讜谉 砖诪讜谞讛 诇注专诇讛 讜诇专讘注讬 诇驻讬 砖谞讜讛讙 讘讜 讻讗讬诇谉 诇讬转谞讬 讚专讻讬诐 讗讞专讬诐 砖砖讜讛 诇讜 讻讙讜谉 诇注谞讬谉 讻诇讗讬诐 讘讻专诐 砖讛讜讗 讻讗讬诇谉 讜讻谉 诇注谞讬谉 驻讬讗讛 讜讬状诇 讚讛讗 诇讗 诪谞讬 讛讚专讻讬诐 砖砖讜讛 诇讗讬诇谉 讗讜 诇讬专拽 诪注谞讬谞讬诐 转诇讜讬讬谉 讘砖谞讬诐 专状诇 砖诪砖转谞讛 讚讬谞诐 诇驻讬 讛砖谞讬诐 讜讗讬讻讗 讞讬诇讜拽 讘讬谉 诇拽讬讟讛 讜讞谞讟讛 讻谞状诇. 讜讬砖 诪拽砖讬诐 讚讛讻讗 诪砖诪注 讚讬专拽 讘转 砖砖讬转 讛谞讻谞住转 诇砖讘讬注讬转 讗住讜专 讻砖注转 诇拽讬讟转讜 讜讛讗 讗谞谉 转谞谉 讻诇 讛住驻讬讞讬谉 诪讜转专讬谉 讞讜抓 诪住驻讬讞讬 讻专讜讘 讜驻讬壮 住驻讬讞讬谉 讛谞讻谞住讬谉 诪砖讬砖讬转 诇砖讘讬注讬转 讗诇诪讗 诇讗 讗驻讬拽讜 诪讻诇诇讗 诇讗讬住讜专讗 讗诇讗 住驻讞讬 讻专讜讘 讘诇讘讚 诪讟注诪讗 讚诪驻专砖 讘讬专讜砖诇诪讬 砖诇讗 讬讗诪专讜 诪谉 讛讗诪讛讜转 诇拽讟转讬 讜转讬专爪讜 讚讛转诐 讛讜讗 (讘砖注诪讚) [讻砖谞讙诪专] 诇讙诪专讬 讘砖讬砖讬转 砖讗注状驻 砖诇讗 谞诇拽讟讜 讗诇讗 讘砖讘讬注讬转 诪讜转专讬谉 讛讜讗讬诇 讜诇讗 讙讚诇讜 讘砖讘讬注讬转 讻诇诇 讜讟注诪讗 诪砖讜诐 讚讘转专 讙诪专 驻专讬 讗讝诇讬谞谉 讜讻诇 注讬拽专 诇讗 讛诇讻讜 讘讬专拽 讗讞专 诇拽讬讟讛 讗诇讗 诪砖讜诐 讚诪住转诪讗 讘砖注转 诇拽讬讟转讜 谞讙诪专 驻专讬讜 讜讻讚讗诪专 砖诪讜讗诇 诇注讬诇 讛讻诇 讛讜诇讱 讗讞专 讙诪专 驻专讬 讗讘诇 讛讻讗 讘讬专拽 砖诇讗 谞讙诪专 拽讜讚诐 砖讘讬注讬转 诇讙诪专讬 讗诇讗 注讚讬讬谉 诪转讙讚诇 讜讛讜诇讱 诪砖谞讻谞住 讘砖讘讬注讬转 讜讗驻讬壮 讻谉 讘讗转专讜讙 讚讻讜讜转讬讛 讛谞讻谞住 诪砖讬砖讬转 诇砖讘讬注讬转 驻讟讜专 诪谉 讛讘讬注讜专 讜讗注状驻 砖诇讗 谞讙诪专 讘讬砖讜诇讜 讻住转诐 讗转专讜讙讬谉 砖讻诇 讝诪谉 砖讛讜讗 讚专 讘讗讬诇谞讜 诪转讙讚诇 讜讛讜诇讱 讜诪转讘砖诇 砖讛讜讗 讻讬专拽 砖诇讗 谞讙诪专 讘讬砖讜诇讜 诇讙诪专讬 讜讘讝讛 讛讜爪专讻谞讜 诇讚讜谞讜 讻讗讬诇谉 讚讗诇讜 谞讙诪专 讘讬砖讜诇讜 诇讙诪专讬 拽讜讚诐 砖讘讬注讬转 讗驻讬壮 讛讬壮 讚讬谞讜 讻讬专拽 讛讬壮 诪讜转专 讘砖讬砖讬转 讛谞讻谞住 诇砖讘讬注讬转:



讜诪讬 注讘讚讬谞谉 讻转专讬. 驻讬壮 讗讚转状拽 诪拽砖讬壮 讚住状讚 讚讘注讬 诇诪讬诪专 讚专状注 讘注讬 诇诪注讘讚 讞讚讗 讻讘状砖 讜讞讚讗 讻讘状讛 讜讗注状讙 讚住转专谉 讗讛讚讚讬 讜讛讬讬谞讜 讚驻专讻讬谞谉 诇讬讛 诪讛讗 讚转谞讬谞谉 砖讛注讜砖讛 讻讞讜诪专讬 讘状砖 讜讻讞讜诪专讬 [讘状讛] 注诇讬讜 讛讻转讜讘 讗讜诪专 讜讛讻住讬诇 讘讞砖讱 讛讜诇讱 讜讗讜拽诪讬谞讗 讘注讬专讜讘讬谉 讘转专转讬 讚住转专讬 讗讛讚讚讬 讻讙讜谉 讞住专讜谉 砖讚专讛 讜讙诇讙诇转 诇注谞讬谉 讟讜诪讗讛 讜诇注谞讬谉 讟专讬驻讛 讜讻讚驻专砖状讬 讜讛状谞 讻砖讗谞讜 讚谞讬谉 讘讗转专讜讙 讚讬谉 砖谞讬讛 讜讚讬谉 砖诇讬砖讬转 转专转讬 讚住转专谉 讗讛讚讚讬 讛讜讗. 讜驻专拽讬壮 讚专状注 诪住驻拽讗 诇讬讛 住讘专讗 讚讘状讛 讜注讘讬讚 转专转讬 讻讬 讛讬讻讗 讚诇注讘讚 讻讘状讛 诪诪讛 谞驻砖讱 讗讘诇 讘讚专壮 讬讜住讬 讘专 讬讛讜讚讗 诇讗 讞砖讬讘 住转专谉 讗讛讚讚讬 讚讛讗 讗诇讜 专爪讛 讛讻转讜讘 讗驻砖专 讛讜讗 诇砖谞讬讛诐 诇讛讬讜转 讘砖谞讛 讗讞转 砖讗讬谉 讛讗讞讚 讛驻讱 讞讘讬专讜 讜讚讜拽 砖讻谉 驻专砖状讬 讝状诇. 讜讛讗 讚讗诪专讬谞谉 诇注讜诇诐 讛诇讻讛 讻讘状讛 讜讛专讜爪讛 诇注砖讜转 讻讚讘专讬 讘状砖 注讜砖讛 讗讜拽诪讬壮 讛转诐 讻讗谉 拽讜讚诐 讘转 拽讜诇 讻讗谉 诇讗讞专 讘转 拽讜诇 讗状谞 讻专壮 讬讛讜砖注 讚讗诪专 讗讬谉 诪砖讙讬讞讬谉 讘讘转 拽讜诇 讚讗注状讙 讚讘状讛 谞驻讬砖讬 讟驻讬 讘状砖 诪讞讚讚讬 讟驻讬 讜讻讚讗讬转讗 讘驻状拽 讚讬讘诪讜转 讜讗诪专 讛专讜爪讛 诇注砖讜转 讻讘状砖 注讜砖讛 讜讗注状讙 讚诪讗讬 讚讛讜讛 讛讜讛 诇讗砖诪讜注讬谞谉 讘讻诇 讻讬讜爪讗 讘讛谉 讘砖谞讬 讘转讬 讚讬谞讬谉 讚注诇诪讗 讚讛谞讬 谞驻讬砖讬 讜讛谞讬 诪讞讚讚讬 讻谞状诇. 讜驻专讻讬谞谉 讗讚专壮 讬讜住讬 讘专 讬讛讜讚讗 讘讗讞讚 讘砖讘讟 讻讘状砖 讜驻专拽讬谞谉 讚讛讻讗 讘讗转专讜讙 砖讞谞讟讜 驻讬专讜转讬讜 讗砖转拽讚 拽讜讚诐 讟状讜 讘砖讘讟 砖讛讬转讛 砖谞讛 砖谞讬讛 讜注讻砖讬讜 谞诇拽讟讜 讘讗壮 讘砖讘讟 砖讛讬讗 注讚讬讬谉 砖谞讛 砖诇讬砖讬转 讗诇讬讘讗 讚讘状讛 讚讛诇讻转讗 讻讘状讛 讜诇讛讻讬 诪住驻拽讗 诇讬讛 讗讬 讗讝诇讬谞谉 讘转专 讞谞讟讛 讻专壮 讗诇讬注讝专 讗讜 讘转专 诇拽讬讟讛 讻专状讙 讜讘讚讬谉 讛讜讗 讚讛状诇 讛讗讬 住驻讬拽讗 讘讻诇 讛讞讚砖讬诐 砖注讘专讜 诪讟状讜 讘砖讘讟 砖注讘专 注讚 注讻砖讬讜 讗诇讗 讚诪注砖讛 砖讛讬壮 讻讱 讛讬讛:



专讘讬谞讗 讗诪专 讻专讜讱 讜转谞讬. 讻诇讜诪专 讛讜住祝 讘讚讘专讬 专壮 讬讜住讬 讜讻驻讜诇 讛诪讞诇讜拽转 讘讬谞讜 讜讘讬谉 转状拽 讜讻谉 驻专砖状讬 讜讝讛 诪谉 讛诇砖讜谞讜转 砖讘转诇诪讜讚 砖驻讬专讜砖讜 诪转讞诇祝 讚讘注诇诪讗 诇讗 讗诪专讬谞谉 讛讻讗 讛讬讻讗 讚讘注讬 诇讗讜住讜驻讬 诇讬砖谞讗 注诇 诪转谞讬转讗 讗诇讗 讘转专讬 讘讘讬 讚注讘讚讬壮 诪讬谞讬讛讜 讞讚讗 讘讘讗:





讛诪讗讬专讬

讻讘专 讘讬讗专谞讜 砖驻讬专讜转 讛讗讬诇谉 讛讜诇讻讬谉 讘讛诐 讗讞专 讞谞讟讛 讜讛讬专拽 讗讞专 诇拽讬讟讛 讜诪"诪 讗转专讜讙 砖讜讛 诇讗讬诇谉 诇讬诇讱 讘讜 讗讞专 讞谞讟讛 诇注谞讬谉 注专诇讛 砖讗诐 谞讞谞讟 讘砖诇讬砖讬转 讗注"驻 砖谞诇拽讟 讘专讘讬注讬转 讬砖 诇讜 讚讬谉 注专诇讛 讜讻谉 诇专讘注讬 砖讗诐 谞讞谞讟 讘专讘讬注讬转 讗注"驻 砖谞诇拽讟 讘讞诪讬砖讬转 讬砖 诇讜 讚讬谉 专讘讬注讬转 讜讻谉 讛讜讗 砖讜讛 诇讗讬诇谉 诇注谞讬谉 砖讘讬注讬转 砖讗诐 谞讞谞讟讜 讘砖讘讬注讬转 讗注"驻 砖谞诇拽讟讜 讘砖诪讬谞讬转 讗住讜专讬诐 讜讗诐 谞讞谞讟讜 讘砖砖讬转 讗注"驻 砖谞诇拽讟讜 讘砖讘讬注讬转 诪讜转专讬谉 讻驻讬专讜转 砖砖讬转 讻讚讬谉 砖讗专 讗讬诇谞讜转 讗讘诇 诇注谞讬谉 诪注砖专 讚讬谞讜 讻讬专拽 讜讗讬谞讜 诪转注砖专 诪谉 讛谞诇拽讟 讘砖谞讛 讝讜 注诇 讛谞诇拽讟 讘砖谞讛 讗讞专转 讗注"驻 砖谞讞谞讟讜 讘砖谞讛 讗讞转 讜诪"诪 专"讛 砖诇讜 讘讞诪砖讛 注砖专 讘砖讘讟 讗祝 诇注谞讬谉 诇拽讬讟讛 讜诇讗 砖讘讟 砖诇 讞讚砖讬 讛讞诪讛 讜讛讜讗 讛讘讗 砖诇砖讬诐 讬讜诐 讗讞专 转拽讜驻转 讟讘转 讗诇讗 砖讘讟 砖诇 讞讚砖讬 讛诇讘谞讛 讜讗驻讬诇讜 谞转注讘专讛 讛砖谞讛 专讗砖 砖谞讛 砖诇讜 砖讘讟 讛住诪讜讱 诇讟讘转 讜诇讗 讗讚专 专讗砖讜谉 讛注讜诪讚 讘诪拽讜诐 砖讘讟 诪注转讛 诇拽讟 讗转专讜讙 注专讘 讞诪砖讛 注砖专 讘砖讘讟 拽讜讚诐 砖讬讘讗 讛砖诪砖 讜讞讝专 讜诇拽讟 诇讬诇 讞诪砖讛 注砖专 讘砖讘讟 讗讞专 砖讘讗 讛砖诪砖 讗讬谉 诪注砖专讬谉 诪讝讛 注诇 讝讛 讜讻谉 讗诐 讛讬转讛 砖谞讬讛 讛谞讻谞住转 诇砖诇讬砖讬转 讗讜转诐 讛谞诇拽讟讬诐 讘住讜祝 砖谞讬讛 诪转注砖专讬诐 诪注砖专 专讗砖讜谉 讜诪注砖专 砖谞讬 讜讛谞诇拽讟讬诐 讘转讞诇转 砖诇讬砖讬转 诪转注砖专讬诐 诪注砖专 专讗砖讜谉 讜诪注砖专 注谞讬 讜砖讗专 讗讬诇谞讜转 讗祝 注谞讬谉 讝讛 谞讚讜谉 讘讛诐 讗讞专 讞谞讟讛.



诪讞诇拽转 讛谞讝讻专转 讘转诇诪讜讚 讜讗讜转讛 诪讞诇拽转 谞转诇讬谉 讘讛 讚讘专讬诐 砖讛讗讞讚 讛驻讱 诇讞讘讬专讜 讜谞诪爪讗 砖住讘专转 讻诇 讗讞讚 诪讛诐 拽讜诇讗 讗爪诇 讚讘专 讗讞讚 讜讞讜诪专讗 讗爪诇 讚讘专 讗讞专 讻讙讜谉 讞住专讜谉 讘砖讚专讛 讛谞讝讻专 讘诪住讻转 讞讜诇讬谉 诪"讘 讘' 砖诇讘"砖 讗讬谞讛 讞住专讜谉 诇讬讟专祝 讘讛 讘讘讛诪讛 讗讜 诇讛驻拽讬注 诪诪谞讛 讟讜诪讗转 讗讛诇 讘讗讚诐 讗诇讗 讘砖转讬 讞诇讬讜转 讜诇讘讬转 讛诇诇 讘讗讞转 讜谞诪爪讗 诇注谞讬谉 讗讛诇 讛诪转 讘讬转 砖诪讗讬 诇讞讜诪专讗 讜诇注谞讬谉 讟专驻讜转 砖讘讘讛诪讛 讘讬转 砖诪讗讬 诇拽讜诇讗 讜讻谉 讻诇 讻讬讜爪讗 讘讝讛 讬砖 讘讞讬专讛 讘讬讚 讛转诇诪讬讚 诇驻讬 砖拽讜诇 讚注转讜 诇驻住讜拽 讻讗讞讚 讘砖谞讬 讛讚讘专讬诐 讛讗 诇驻住讜拽 讻讗讞讚 诪讛诐 讘讗讞转 讜讻砖谞讬 诇讜 讘讗讞专转 讛讜讗讬诇 讜讛讚讘专讬诐 转诇讜讬讬诐 讝讛 讘讝讛 讗讬谞讜 专砖讗讬 砖讛专讬 讚讘专讬讜 住讜转专讬诐 讝讛 讗转 讝讛 讜讗诐 注砖讛 讻谉 讗诐 驻住拽 讘砖谞讬讛诐 诇讛拽诇 谞拽专讗 专砖注 讜讗诐 讘砖谞讬讛诐 诇讛讞诪讬专 谞拽专讗 讻住讬诇 讜讚讘专 讝讛 讬转讘讗专 讘诪住讻转 讞讜诇讬谉 讜讻谉 讛讚讘专 注讻砖讜 讗爪诇讬 讘驻住拽讬 讛讙讗讜谞讬诐 诪住讜讙讬讗 讝讜 讬专讗讛 砖讗祝 讘诪讞诇拽转 砖讗讬谞讛 讘讚专讱 讝讛 讗诇讗 砖砖谞讬讛诐 诪爪专讬讻讬诐 讗讬讝讛 讚讘专 讝讛 诇驻讬 爪讚 讗讞讚 讜讝讛 诇驻讬 爪讚 讗讞专 讜讝讛 讘讗 讜注讜砖讛 讗讜转讜 讚讘专 诇驻讬 砖谞讬 讛爪讚讚讬诐 砖讗祝 讝讛 谞拽专讗 讻住讬诇 讗诇讗 讬讘专讜专 诇讜 讚注转讜 砖诇 讗讞讚 诪讛诐 讛讗 讗诐 讘讬专专 诇讜 讚注转讜 砖诇 讗讞讚 讗诇讗 砖谞住转驻拽 讗讬讝讛讜 讚注转讜 砖诇 讝讛 讜诪爪讚 讗讜转讜 讛住驻拽 讬讜爪讗 砖转讬讛谉 讗讬谉 讝讛 讘讻诇诇 讛诪讜讝讛专 讻讬爪讚 讗转专讜讙 讛谞讻谞住 诪砖谞讛 砖谞讬讛 诇砖诇讬砖讬转 砖谞讞谞讟 拽讜讚诐 砖讘讟 讜谞诇拽讟 诇讗讞专 砖讘讟 讜讛专讬 砖谞讞诇拽讜 讘讜 讞讻诪讬诐 讜专' 讗诇讬注讝专 砖专' 讗诇讬注讝专 住讜讘专 砖讚讬谞讜 讻讗讬诇谉 讜诪转注砖专 讻讚讬谉 砖谞讬讛 讜讞讻诪讬诐 住讜讘专讬诐 砖讚讬谞讜 讻讬专拽 讜诪转注砖专 讻讚讬谉 讬专拽 讘砖诇讬砖讬转 讜讛专讬 砖讝讛 讘讗 讜诪注砖专 砖谞讬 注讬砖讜专讬谉 讗讞讚 讘砖谞讬讛 讜讗讞讚 讘砖诇讬砖讬转 讗讬谉 讝讛 谞讗讛 讛讗 讗诐 讚注转讜 诇驻住讜拽 讻讞讻诪讬诐 讗诇讗 砖讛讜讗 诪住讜驻拽 讘讛诐 讛讬讗讱 讗诪专讜 讗诐 讻讗讬诇谉 讗诐 讻讬专拽 讗讜 砖谞诇拽讟 讘讗讞讚 讘砖讘讟 讜谞住转驻拽 诇讜 讘讘讬转 讛诇诇 讗诐 讘讗讞讚 讘砖讘讟 讗诪专讜 讗诐 讘讞诪砖讛 注砖专 讘砖讘讟 讗诪专讜 讗讬谉 讘讝讛 讻诇讜诐 讻诇 砖谞讜诇讚 诇讜 住驻拽 讘讙讜祝 讛讚讘专 讻讱 专讗讜讬 诇讜 诇注砖讜转 讜讻谉 讻诇 讛住驻拽讜转 讻讱 讛讜讗 诇注讜诇诐 讜讘讚讜诪讛 诇讝讛 讛驻专讬砖 讗讞讚 诪谉 讛讞讻诪讬诐 讘讗转专讙讬谉 砖诇拽讟 砖谞讬 注砖讜专讬谉 诪注砖专 砖谞讬 讻讚讬谉 砖谞讬讛 讜诪注砖专 注谞讬 讻讚讬谉 砖诇讬砖讬转.



讬砖 砖讜讗诇讬谉 讛讬讗讱 讗讚诐 诪驻专讬砖 砖谞讬 注砖讜专讬谉 砖讗诐 讛驻专讬砖 讗转 讛砖谞讬 诇驻讬 讞砖讘讜谉 讛谞砖讗专 讗讞专 注砖讜专 专讗砖讜谉 讛专讬 驻讬讞转 讘诪注砖专 讜讗诐 注砖专讜 诇驻讬 讞砖讘讜谉 专讗砖讜谉 讛专讬 讛专讘讛 讘诪注砖专 讜谞诪爪讗讜 驻讬专讜转讬讜 诪转讜拽谞讬诐 讜诪注砖专讜转讬讜 诪拽讜诇拽诇讬诐 讻诪讜 砖讬转讘讗专 讘诪拽讜诪讜 驻讬专砖讜 讘转诇诪讜讚 讛诪注专讘 砖讛讜讗 讛驻专讬砖 诪注砖专 砖谞讬 讜驻讚讗讜 讜讗讞专 讻讱 谞转谞讜 诇注谞讬讬诐 诪转讜专转 诪注砖专 注谞讬.



讜诇注谞讬谉 讞住专讜谉 讘砖讚专讛 讛诇讻讛 讻讘讬转 讛诇诇 讻诪讜 砖讬转讘讗专 讘诪拽讜诪讜:





诪讛专砖"讗 - 讞讬讚讜砖讬 讛诇讻讜转

讘讚"讛 讜诇砖讘讬注讬转 讬专拽 谞诪讬 讗讬转 讻讜' 讜驻讬' 讛专"砖 砖诐 注诇 驻讬 讻讜' 讜诇专"注 谞诪讬 讻讜' 讗注"讙 讚谞讙诪专 讛驻讬专讬 讚讛专讬 讻讜' 讻爪"诇 讜讻诇 讚讘专讬讛诐 讗诇讜 讛诐 讘驻' 诇讜诇讘 讛讙讝讜诇 注"砖 讜诪讛 砖讬砖 诇讚拽讚拽 注诇 讚讘专讬讛诐 转诪爪讗 讘讞讬讚讜砖讬 讛诇讻讜转 驻专拽 诇讜诇讘 讛讙讝讜诇 注"砖:





专砖"砖

讙诪专讗 讗讬 讘"讛 讘讗' 讘砖讘讟 讗讜诪专 讻讜'. 讛讙专讬"驻 讛讙讬讛 讗诪专讜. 讜诇"谞 讚砖驻讬专 砖讬讬讱 诇"讬 注诇 讛讘讬转 讜讻讛"讙 讻转讘转讬 诇拽诪谉 讘专驻"讘:



讙诪' 砖诐 讗诪专 专讘讛 讘专"讛 讛砖转讗 讻讜'. 谞"诇 讚讙诐 讛讜讗 讘讗 诇讬讬砖讘 拽讜砖讬讗 讚诇注讬诇 讻讘"砖 谞讛讙 讘讛 (讜讗讜诇讬 爪"诇 专讘专"讛 讗诪专) 讜专"诇 讚诪住驻拽讗 诇讬讛 讗讬 讗讝诇讬谞谉 讘讬讛 讘转专 讞谞讟讛 讜讛讜讛 注讚讬讬谉 讘转讜讱 砖谞讛 砖谞讬讛 讗讜 讘转专 诇拽讬讟讛 讜讻讘专 谞转讞讚砖讛 讛砖谞讛 诪转砖专讬 讜诪注砖讛 砖讛讬讛 讻讱 讛讬讛. 讜讻谉 诇转"拽 住"诇 诇专"注 讚讗讝诇讬谞谉 讘讬讛 讘转专 讞谞讟讛 讜讛讜讗 讞谞讟 讗砖转拽讚 讘讬谉 专"讞 砖讘讟 诇讟"讜 讘讜 讘砖谞讛 讙' 讜诪注砖讛 砖讛讬讛 讻讱 讛讬讛:





驻谞讬 讬讛讜砖注

讘转讜住驻讜转 讚"讛 讜诇砖讘讬注讬转 讻讜' 讜讗"转 讗诪讗讬 诇讗 讗讝诇讬谞谉 讘讗转专讜讙 讘转专 诇拽讬讟讛 诇讻诇 讚讘专 讻讜'. 诇诪讗讬 讚驻专讬砖讬转 诇注讬诇 讚讛讛讬讗 讚专砖讗 爪专讬讻讗 诇砖讘讬注讬转 讚讗讜专讬讬转讗 讘驻砖讬讟讜转 讛讜"诪 诇讗拽砖讜讬讬 讚注"讻 讘讬专拽 讗讝诇讬谞谉 讘转专 诇拽讬讟讛 诇砖讘讬注讬转 诪讚讗讜专讬讬转讗 讗讬 诪砖讜诐 讚专砖讗 讚诇注讬诇 讚讛讜讬 讚专砖讗 讙诪讜专讛 讗讜 诪砖讜诐 讚诪住讘专讗 讗讝诇讬谞谉 讘讻诇 诪讬诇讬 讘转专 诇拽讬讟讛 诇讻诇 诪讬诇讬 讗诐 诇讗 讛讬讻讗 讚讙诇讬 拽专讗 讜讻讚驻专讬砖讬转 诇注讬诇 讗诇讗 讚讛转讜住驻转 诇讗 谞讞转讜 诇讛讻讬 讜诪砖讜诐 讚诪砖诪注 诇讛讜 注讻砖讬讜 讚讛讗 讚讗讝诇讬谞谉 讘讗讬诇谞讜转 讘转专 讞谞讟讛 诇砖讘讬注讬转 讛讬讬谞讜 谞诪讬 诪住讘专讗 讜诪砖讜"讛 诇讗 诪爪讬 诇讗拽砖讜讬讬 讗诇讗 诪讛讗 讚专砖讗 讚诇注讬诇 讚转诇讬讗 讘讚专讻讜 诇讙讚诇 注诇 讻诇 诪讬诐 讜讛讗 讚诪讬讬转讬 讛讻讗 讛讗讬 诇讬砖谞讗 讚讚专讻讜 诇讙讚诇 注诇 讻诇 诪讬诐 讜诇讗 诇讬砖谞讗 讚讗讬讚讱 转谞讗 讚讙讚诇 注诇 诪讬 砖谞讛 砖注讘专讛 讛讬讬谞讜 诪砖讜诐 讚讘专讬砖 驻"拽 讚拽讬讚讜砖讬谉 诪讜拽诪讬谞谉 诇讛讗讬 诪转谞讬转讬谉 讻讛讗讬 转谞讗 诪讚谞拽讬讟 讚专讻讬诐 讜诇讗 谞拽讬讟 讚讘专讬诐 诪砖讜诐 讚讚专讻讜 诇讙讚诇 注"砖:


讘讗"讚 讜讬"诇 诪砖讜诐 讚讚专砖讬谞谉 诇注讬诇 讙讘讬 注专诇讛 驻注诪讬诐 砖讘专讘讬注讬转 讻讜' 注讻"诇. 讜注"讻 讛讬讬谞讜 诪砖讜诐 讚讗讝诇讬谞谉 讘转专 讞谞讟讛 讚讗讬 诇讗砖诪注讬谞谉 讚讗注"讙 砖谞诇拽讟讜 讘专讘讬注讬转 讗住讜专讬谉 诇驻注诪讬诐 讗讬 谞讙诪专 驻讬专讬 讘砖诇讬砖讬转 讛讗 诪讬诇转讗 讚驻砖讬讟讗 讛讬讗 讜讗驻讬诇讜 诇诪讗讬 讚诪住拽讜 讛转讜住' 讚诇拽讬讟讛 讛讬讬谞讜 讙诪专 驻讬专讬 谞诪讬 诇讬讻讗 诇诪讬诪专 讚驻注诪讬诐 讘专讘讬注讬转 讚拽讗诪专 讛讬讬谞讜 讗祝 砖谞讙诪专 讘专讘讬注讬转 讗住讜专讬诐 讻讬讜谉 砖讛转讞讬诇讜 诇讙讚诇 讘砖诇讬砖讬转 讗"讻 诪讛讗讬 住讘专讗 讙讜驻讗 讬砖 诇谞讜 诇讜诪专 讚拽驻讬讚 拽专讗 讗讞谞讟讛 讻讬讜谉 讚讻诇 讛谞讞谞讟讬谉 拽讜讚诐 砖讘讟 谞诪讬 讛转讞讬诇' 诇讬讙讚诇 讘砖诇讬砖讬转 讻讚诪砖诪注 诇注讬诇 讚讙讚诇 注诇 诪讬 砖谞讛 砖注讘专讛 讛讜讗讬诇 讜注讚讬讬谉 诇讗 讬爪讗 专讜讘 讙砖诪讬 砖谞讛 讜讚讜"拽:


讘讗"讚 讜诪讬讛讜 拽砖讛 诪讗转专讜讙 讚讘住诪讜讱 讻讜'  驻讬' 讚讗注"讙 讚诪住转诪讗 谞讙诪专 驻讬专讬 讛专讘讛 拽讜讚诐 诇诇拽讬讟讛 讗驻"讛 谞拽讬讟 讘讛 诇讬砖谞讗 讚诇拽讬讟讛 讗诇诪讗 讚讘诇拽讬讟讛 诪诪砖 转诇讬讗 诪诇转讗 讜讻"讻 诪讛专砖"讗 讝"诇 讘诪住讻转 住讜讻讛:





注专讜讱 诇谞专

讘讙诪专讗 讜诪讬 注讘讚讬谞谉 讻转专讬 讞讜诪专讬: 讛讟注诐 讚谞拽专讗 讻住讬诇 讘讞讜砖讱 讛讜诇讱 讜专砖"讬 驻讬' 讻讬讜谉 砖讗讬谞讜 讬讜讚注 注诇 诪讬 诇住诪讜讱. 讜诇讻讗讜专讛 拽砖讛 讗"讻 讗讬讱 诪砖谞讬 专"注 讙诪专讗 讗住转驻讬拽 诇讬讛 讚诪讛 诪讛谞讬 讝讛 讻讬讜谉 砖讗讬谞讜 讬讜讚注 注诇 诪讬 诇住诪讜讱 讗讻转讬 讬拽专讗 讻住讬诇 讞"讜. 讜讻谉 拽砖讛 讗诪讛 讚讗诪专 专讘讬 讬讜住讬 讘专' 讬讛讜讚讛 诪谞讛讙 专"讙 讜专"讗 谞讛讙 讘讛 讜讻讬 诇讗 讬讚注 注诇 诪讬 诇住诪讜讱. 讗诪谞诐 讘注讬专讜讘讬谉 (讚祝 讝') 驻讬专砖"讬 讚诪拽专讬 讻住讬诇 讘讞讜砖讱 讛讜诇讱 讻讬讜谉 讚讞讚 讟注诪讗 讛讜讗 讚讛讻讗 讛讜讬 讞讜诪专讗 讜讛讻讗 讛讜讬 拽讜诇讗 讜讗讬 讛讗讬 讟注诪讗 住讘讬专讗 诇讬讛 诇讬注讘讚 讻拽讜诇讗 讜讻讞讜诪专讗 注讻"诇. 诪砖诪注 讚诇讗 诪拽专讬 讻住讬诇 讗诇讗 讚诪讞诪讬专 讘诇讗 讟注诐 讗讘诇 讗讬 讬讚注 讟注诐 讜诪住讜驻拽 讘讙诪专讬' 讗讬 讛诇讻讛 讻讚讘专讬 诪讬 讘讝讛 诇讗 诪拽专讬 讻住讬诇. 讜爪"诇 讚讙诐 讻讗谉 讻讜讜谞转 专砖"讬 讻谉 讜诪讛 砖讻转讘 讜讻讬讜谉 砖讗讬谞讜 讬讜讚注 注诇 诪讬 诇住诪讜讱 讛讬讬谞讜 砖诇讗 讬讚注 讛讟注诐 讗讜 砖讗讬谞讜 诪讘讬谞讜 讜专讗讬转讬 讘专讬讟讘"讗 讘注讬专讜讘讬谉 (砖诐) 砖讻转讘 讙诪专讬讛 讗住转驻拽讗 诇讬讛 驻讬' 诇讗 讛讬讛 诪讬 砖讬讘专专 诇讜 讛讗诪转 讗讘诇 诪讬 砖注砖讛 讞讜诪专讗 讚诪专 讜讚诪专 诪驻谞讬 砖讗讬谞讜 讬讜讚注 讛讚讬谉 讗注驻"讬 砖砖讜专转 讛讚讬谉 讻讱 讬砖 诇讜 诇注砖讜转 诪讻"诪 讗讻转讬 拽专讬谞讗 讘讬讛 砖讛讜讗 讻住讬诇 讘讞讜砖讱 讛讜诇讱 砖讛讬讛 诇讜 诇诇诪讜讚 讜诇讗 诇诪讚 注讻"诇. 讜讬砖 诇驻专砖 讙诐 讚讘专讬 专砖"讬 讛讻讗 讻谉 讜注讻"驻 诪转讜专抓 讘讝讛 诪讛 砖讛拽砖讬转讬 讗砖专 讗"注 专讗讬转讬 砖讙诐 讛讟"讗 讛拽砖讛 讘' 拽讜砖讬讜转 讛谞"诇 注"砖 砖讛讗专讬讱 讜诇注谞"讚 诇拽"诪:



讘转讜住' 讚"讛 讜诇砖讘讬注讬转. 讜注讚讬讬谉 讗住讜专讬诐 诪砖讜诐 注专诇讛: 讘拽讚讜砖讬谉 (讚祝 讙') 讘讗专讜 讬讜转专 砖讻转讘讜 讗注"讙 讚讗转专讜讙 讙讚诇 注诇 讻诇 诪讬诐 讗讬谉 诇谞讜 诇讞诇拽讜 诪讚讬谉 砖讗专 讗讬诇谞讜转 诇注谞讬谉 砖讘讬注讬转 讻讬讜谉 讚诇注谞讬谉 注专诇讛 讜专讘注讬 诇讗 讞诇拽转讜 转讜专讛 诪砖讗专 讗讬诇谞讜转 讜讚专砖讛 讚讙讜专谉 讜讬拽讘 诇讬专拽讜转 讗转讬 讜诇讗 诇讗转专讜讙 注讻"诇. 驻讬' 讻讬讜谉 讚讜讚讗讬 诇注谞讬谉 注专诇讛 讜专讘注讬 讗讝诇讬谞谉 讘讗转专讜讙 讘转专 讞谞讟讛 讚诪谞"诇 诇讞诇拽 诪砖讗专 讗讬诇谞讜转 讛"讛 讙"讻 诇注谞讬谉 砖讘讬注讬转 讗讘诇 诇注谞讬谉 讚专砖讛 讚讙讜专谉 讜讬拽讘 讗讬谉 讻讗谉 专诪讝 讚拽讗讬 注诇 讗转专讜讙. 讜讘讝讛 诪讬讜砖讘 诪讛 砖讛拽砖讛 讛讟"讗 讛专讬 讝讬转 讚讗讝诇讬谞谉 讘转专 砖诇讬砖 讗注"讙 讚诇注谞讬谉 注专诇讛 讛讜讗 谞诪讬 讘讻诇诇 驻注诪讬诐 砖讘专讘讬注讬 注"砖 砖讻转讘 砖讚讘专讬 讛转讜住' 讗讬谞诐 诪讜讘谞讬诐 诇讜 讗讻谉 注"驻 讚讘专讬讛诐 砖诐 讗"砖 讚砖讗谞讬 讝讬转 讚讙诇讬 拽专讗 诇讬讝诇 讘转专 砖诇讬砖 讻讬讜谉 讚讗讬拽专讬 转讘讜讗讛 讻讚讗诪专讬谞谉 诇注讬诇 诪砖讗"讻 讘讗转专讜讙 讚诇讗 讙诇讬 拽专讗 诇讛讜爪讬讗 诪讚讬谉 砖讗专 讗讬诇谞讜转 诇注谞讬谉 砖讘讬注讬转:

